CS Film

CS Film je slovenský televízny filmový kanál ktorý prevádzkuje spoločnosť Československá filmová spoločnosť, s.r.o Vysiela v čase od 6. do 24. hodiny. Stanica je zameraná len na Českú a Slovenskú filmovú tvorbu (oblasti bývalého Československa), predovšetkým na filmy natočené pred Nežnou revolúciou. Čerpá z filmových fondov Národného filmového archívu, Slovenského filmového ústavu, Bonton filmu, Krátkeho filmu Praha, Českej televízie, Slovenskej televízie a najmä po roku 1990 od súkromných filmových producentov. Stanica tiež podporuje nové filmové a televízne projekty a školskú a amatérsku filmovú tvorbu. 

Od polnoci do 6. hodiny ráno vysiela na jeho programovej pozícii hororový kanál CS Horror. CS film patrí do slovenskej mediálnej skupiny JOJ.

Odkazy

Referencie

Externé odkazy 

 Oficiálne stránky

Portály : Televízia
Filmové televízne stanice
Televízne stanice na Slovensku
Televízne stanice v Česku